OpenLLM-France/wikimedia huggingface dataset:
# Torbera de Mongan

La torbera de Mongan, propietat d'An Taisce (The National Trust for Ireland) es troba al Comtat d'Offaly, Irlanda.

## Protecció

Com a torbera alta d'interès ecològic, 207 ha van ser designades com a zona d'especial conservació el 2017.
Una àrea major de 1.843 ha és protegida per la seva fauna avícola com a zona d'especial protecció per a les aus. Antigament era una zona d'hivernada important per a l'oca riallera grossa.

## Història

La torbera es va començar a formar fa uns 9.000 anys entre dos eskers. La torbera es va mantenir relativament intacta fins als anys 1970s, quan es va començar a utilitzar maquinària per assecar parts de la torbera, reduint-la dràsticament.
Aquest fet va ser clau per a la creació d'un moviment de protecció de la torbera que s'ha estès per torberes de tot Irlanda.

## Referències

* ↑ «Mongan Bog SAC». www.npws.ie (National Parks and Wildlife Service). [Consulta: 22 desembre 2018].
* ↑ «Mongan bog». BirdLife. [Consulta: 23 desembre 2018].
# Timizguida Ouftas

Timizguida Ouftas (en àrab تمزكدة-أوفتاس, Timizgida-Ūftās; en amazic ⵜⵉⵎⵣⴳⵉⴷⴰ ⵓⴼⵜⴰⵙ) és una comuna rural de la província d'Essaouira, a la regió de Marràqueix-Safi, al Marroc. Segons el cens de 2014 tenia una població total de 5.189 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Timothy Daunt

Sir Timothy Lewis Achilles Daunt (11 d'octubre de 1935 - 5 d'agost de 2023) va ser un diplomàtic britànic i antic Tinent Governador de l'Illa de Man.

## Inicis

Rebé la seva educació a Sherborne School i a St Catharine's College, Cambridge.

## Trajectòria professional

El 1955 va esdevenir oficial al Royal Armoured Corps i va rebre una posició al vuitè regiment d'hússars irlandesos. Després de completar el servei nacional, va unir-se al servei diplomàtic i, després d'una sèrie de càrrecs, va ser nomenat Representant Permanent a l'OTAN a Brussel·les el 1982 i després ambaixador britànic a Turquia del 1986 fins a la seva jubilació el 1992.
Quan es va jubilar va esdevenir Tinent Governador de l'Illa de Man. Més endavant esdevingué president del Fons Otomà ('Ottoman Fund'), una empresa que oferia hipoteques per propietats a Turquia.

## Família

El 1962 es casà amb Patricia Susan Knight. El seu fill James Daunt és el fundador de la cadena de llibreries Daunt Books i conseller delegat de Waterstones (des de 2011) i Barnes & Noble (des del 2019).

## Referències

* ↑ The London Gazette, 01-03-1955, pàg. 1315.
* ↑ «Patricia Daunt» (en anglès). Cornucopia Magazine. [Consulta: 8 agost 2019].
* ↑ «GOVERNOR SAYS FAREWELL» (en anglès). Island of Man Today, 01-09-2000. Arxivat de l'original el 2012-08-03. [Consulta: 8 agost 2019].
* ↑ Wallen, Joanne «Ottoman Fund launch enables investors to talk Turkey» (en anglès). Wealth Manager, 22-12-2005.
* ↑ «GENEOLOGY OF THE FAMILY OF DAUNT OF OWLPEN» (en anglès). Owlpen Manor Estate, 12-09-2015. Arxivat de l'original el 2015-09-12. [Consulta: 8 agost 2019].
# Timothy Dupont

Timothy Dupont (Gant, 1 de novembre de 1987) és un ciclista belga, professional des del 2014. En el seu palmarès destaquen diverses victòries d'etapa en curses d'una setmana, com ara el Tour de Bretanya, el Tour d'Alsàcia o els Tres dies de Flandes Occidental.

## Palmarès

* 2010
** 1r al Gran Premi de la vila de Geel
* 2011
** 1r al Grote Paasprijs
** 1r al Gran Premi d'Affligem
* 2012
** Campió de Bèlgica elit sense contracte
** Vencedor d'una etapa al Tour de la província de Lieja
* 2013
** 1r als Dos dies de Gaverstreek i vencedor d'una etapa
** Vencedor de 2 etapes al Tour de Bretanya
* 2015
** Vencedor de 2 etapes al Tour d'Alsàcia
* 2016
** 1r a la Nokere Koerse
** 1r a l'A través de les Ardenes flamenques
** 1r al Gran Premi Criquielion
** 1r al Memorial Philippe Van Coningsloo
** 1r al Gran Premi de la vila de Pérenchies
** 1r a la Fletxa del port d'Anvers
** 1r a la Fletxa costanera
** 1r al Campionat de Flandes
** Vencedor d'una etapa als Tres dies de Flandes Occidental
** Vencedor de 3 etapes al Tour de Normandia
** Vencedor de 3 etapes al Tour d'Alsàcia
* 2017
** 1r al Gran Premi Jef Scherens
* 2019
** Vencedor d'una etapa al Tour de Valònia
* 2021
** Vencedor d'una etapa a l'Étoile de Bessèges
* 2022
** Vencedor d'una etapa al ZLM Tour
* 2023
** Vencedor d'una etapa a la Volta a Grècia
** Vencedor de 2 etapes a la Volta al llac Qinghai
* 2024
** Vencedor d'una etapa al Tour d'Antalya

### Resultats al Tour de França

* 2018. 131è de la classificació general

## Enllaços externs

* Fitxa de Timothy Dupont
# Timothy Creamer

Timothy "TJ" Creamer (nascut el 15 de novembre de 1959) és un astronauta de la NASA i Coronel de l'Exèrcit dels Estats Units. Creamer va néixer a Fort Huachuca a l'estat d'Arizona, però considera Upper Marlboro a l'estat de Maryland com a la seva ciutat natal. És casat amb Margaret E. Hammer amb qui té dos fills.

## Enllaços externs

* NASA biography
* Spacefacts biography of Timothy Creamer
# Torrent del Favar

El torrent del Favar, en alguns mapes denominat torrent del Gatell, és un torrent que discorre pel terme municipal de Sant Quirze Safaja, a la comarca del Moianès.
Es forma a llevant de l'extrem meridional del Serrat de la Sabatera, des d'on davalla cap al nord-est, fent tota la volta per ponent i pel nord al paratge del Favar. Al nord-oest d'aquest indret gira cap a llevant, i en el nord-est, rep per la dreta el torrent de les Termes. Passa a llevant del Camí de Puigcastellar, deixa a la dreta el Forn i les Saleres, i, ja a prop de la carretera C-59, troba la Font del Gatell. Tot seguit travessa aquesta carretera just a la cruïlla amb la carretera BV-1341, de seguida torna a travessar aquesta darrera carretera, deixant Cal Colomer a l'esquerra, i al cap de poc s'aboca en el torrent de la Font del Boix.

## Enllaços externs

* El torrent del Favar i el seu entorn, a l'Institut Cartogràfic de Catalunya
# Temporada del 2001 de pilota valenciana

Heus ací un resum de les principals competicions de Pilota valenciana jugades íntegrament o acabades l'any 2001.

## Professionals
### Escala i corda

| Competició | Campió | Subcampió |
| Circuit Bancaixa | Álvaro i Dani | León, Sarasol II i Fèlix |
| Individual | Álvaro | Núñez |
| Trofeu Nadal de Benidorm | | |

### Galotxa

| Competició | Campió | Subcampió |
| Trofeu Moscatell | | |

### Raspall

| Competició | Campió | Subcampió |
| Campionat Individual | Gorxa | Juan Gràcia |
| Campionat per equips | Fede, Agustí i Ernesto | Salva, Galán i Coeter II |
| Trofeu Gregori Maians | | |
| Trofeu Mancomunitat de municipis de la Safor | | |

## Aficionats
### Escala i corda

| Competició | Campió | Subcampió |
| Lliga Caixa Popular | Genovés II, ? i ? | ?, Jesús i ? |

### Frontó

| Competició | Campió | Subcampió |
| Individual | Montesa | Zacarías |
| Campionat Autonòmic de Frontó per Parelles | El Puig | Quart de Poblet |

### Galotxa

| Competició | Campió | Subcampió |
| El Corte Inglés | Massalfassar | Foios |
| Interpobles | Aj. de Beniparrell | Pati Cafetí Massalfassar |
| Supercopa | Aldaia | Aj. de Beniparrell |

### Llargues

| Competició | Campió | Subcampió |
| Lliga a Llargues d'Alacant | El Campello | |

#### Palma

| Competició | Campió | Subcampió |
| Lliga a Palma | | |

### Raspall

| Competició | Campió | Subcampió |
| Autonòmic de Raspall al carrer | Aielo de Malferit | Xeraco |
| Autonòmic de Raspall en trinquet | Aielo de Malferit | Dénia |

## Internacionals

| Competició | Campió | Subcampió |
| Campionats Internacionals de Pilota |
| V Campionat d'Europa |
| Frontó internacional | Selecció Valenciana de Pilota | Itàlia |
| Joc internacional | Selecció Valenciana de Pilota | Països Baixos |
| Llargues | Països Baixos | Selecció Valenciana de Pilota |
| Precedit per: Temporada del 2000 de pilota valenciana | Temporada del 2001 de pilota valenciana 2001 | Succeït per: Temporada del 2002 de pilota valenciana |
# Todos queríamos matar al presidente

Todos queríamos matar al presidente és una websèrie valenciana del 2017 escrita i dirigida per Ana Ramón Rubio i produïda per Miguel Cañizares. Consta de quatre episodis i mescla els gèneres de la comèdia i el thriller. Fou rodada a València.

## Repartiment

* Ana Caldas
* Jaime Reynols
* Fede Rei
* Joan Manuel Gurillo
* Maria Albiñana
* Irene Olmos
* Jordi Marquina
* Lola Moltó

## Reconeixements

2017:
* Al Bilbao Seriesland aconseguí tres premis, entre ells l'Unstoppable AMETS.
* Ha competit als festivals de Rio de Janeiro, el South Florida Web Series Festival i el Dublin Web Fest.
* Rebé els premis especials al Buenos Aires Web Fest i al Sicily Web Fest.
* Al Baltimore New Mitja Web Fest guanyà els premis: segon premi a la millor websèrie i premi a la millor direcció de comèdia.
* Al New York City Web Series Festival guanyà el premi al millor thriller.
2018:
* El 2018 fou seleccionada a participar en el Buenos Aires Web Festival.
* Va rebre tres nominacions per al Premi de l'Acadèmia de la Web TV.

## Referències

* 1 2 3 4 «La websèrie valenciana 'Todos queríamos matar al presidente' competirà en el Festival de Buenos Aires». Diari La Veu, 11-01-2018 [Consulta: 11 gener 2018].
* ↑ «'Todos queríamos matar al presidente', la nueva webserie valenciana». eldiario.es, 20-12-2016 [Consulta: 11 gener 2018].
* 1 2 ««Todos queríamos matar al presidente», la webserie valenciana premio al mejor thriller en Nueva York». ABC, 13-11-2017 [Consulta: 11 gener 2018].
* ↑ «Sin Vida Propia inicia una nueva web serie». MAKMA [Consulta: 11 gener 2018].
* 1 2 «La sèrie 'Todos queríamos matar al presidente' triomfa al festival de Baltimore». Diari La Veu, 15-11-2017 [Consulta: 11 gener 2018].
* ↑ «Bilbao premia Todos queríamos matar al presidente». MAKMA [Consulta: 11 gener 2018].
* ↑ Europa Press «La valenciana 'Todos queríamos matar al presidente', nominada a los Premios de la Academia de Televisión Web». 20 Minutos, 12-07-2018 [Consulta: 15 abril 2019].
# Tosarhombus longimanus

Tosarhombus longimanus és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 14 cm de llargària total.

## Distribució geogràfica

Es troba a les costes del Pacífic Occidental.

## Referències

* ↑ The Taxonomicon (anglès)
* 1 2 FishBase (anglès)
# Torrent de Ribatallada

El torrent de Ribatallada és un curs d'aigua del Vallès Occidental, afluent per la dreta del riu Ripoll. Neix fruit de l'aiguabarreig del torrent de Botelles o Gotelles i del torrent del Guinard, molt a prop del castell de Ribatallada i del barri de ca n'Avellaneda de Castellar del Vallès. El nom de Ribatallada prové de l'indret on neix el torrent, on hi ha unes quantes ribes tallades i alteroses. Durant anys, l'aigua de Ribatallada ha tingut molta anomenada entre els sabadellencs.
Juntament amb el torrent de Colobrers, el de Ribatallada és un dels indrets més rics i més ben conservats de tot el rodal de Sabadell. La vegetació hi és variada, exuberant i poc degradada. Hi ha bosc d'alzinar, combinat amb roures, i arbres de ribera com ara pollancres, àlbers, avellaners i salzes, sobretot al vessant obac. Al vessant solell, ben contrastat, hi predomina la pineda. Al tram final també hi ha plàtans plantats.

## Referències

* ↑ Fernàndez Lòpez, Lluís. Itineraris pel rodal de Sabadell. Sabadell: Unió Excursionista de Sabadell, 2004 p. 255. ISBN B-16466-2004.
* ↑ Quatre itineraris pel Ripoll a Sabadell. Guia del patrimoni fluvial, pàg. 31, Amics del Ripoll (Lluís Fernàndez i Cesc Prat, coord.), Sabadell, 2004

## Enllaços externs

* El torrent de Ribatallada al blog dels Amics del Ripoll
* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Torre Rubia

La torre Rubia és una torre de defensa situada al caseriu Molinos Marfagones, del municipi de Cartagena, Múrcia. Construïda cap al segle XVI o XVII, per a protegir els processos de repoblació de l'entorn rural de Cartagena. L'edifici, la planta quadrangular, presenta tres altures i coronament emmerletat i és, per això, un dels exemples més ben conservats d'aquest tipus de fortificació. Està catalogada com a Bé d'Interès Cultural per la Disposició Addicional Segona de la Llei 16/1985, de 25 de juny del Patrimoni Històric Espanyol.

## Referències

* ↑ «Torre Rubia» (en castellà). Región de Murcia digital.
# Toluè

El toluè o tolué, segons el registre lingüístic, és compost orgànic format per un anell de benzè substituït per un grup metil. És un líquid incolor, immiscible amb aigua.
S'obté durant el processament del petroli i s'utilitza com a dissolvent, tant de pintures com de reactius químics.

## Síntesi

* A partir de benzè (reacció de Friedel-Crafts)
* A partir de bromobenzè (reacció de Wurtz-Fittig)
# Serrat de Narçà

El Serrat de Narçà és actualment una serra interna del municipi de Conca de Dalt, al Pallars Jussà, a l'antic terme d'Aramunt.
És un serrat poc acusat en el territori, que arrenca de la mateixa vora esquerra del pantà de Sant Antoni a prop de la desembocadura del barranc de Sant Pou, al nord-oest del mas de la Casanova, a 511,9 m. alt., i es va enfilant cap al nord-est.
Està envoltat de partides agrícoles, com ara la dels Millars, al sud-oest, les Clotes, al nord-oest, el Plantat de Pins, al nord, i les masies de Casa Oliva, a llevant, i lo Petirro, al sud-est. Així mateix, inclou una bona part de la partida del mateix nom de la serra: Narçà.

## Enllaços externs

* Institut Cartogràfic de Catalunya
# Manfreda

Manfreda és un gènere de gairebé 20 espècies de plantes de la família de les Agavàcies. Juntament amb Polianthes, membres de les comunament anomenades tuberoses; algunes autoritats classifiquen la Manfreda amb Polianthes, mentre que d'altres els agrupen amb Agave.
Són natives dels Estats Units meridionals, Mèxic, i Amèrica Central.
Com altres en la família de l'agave, les tuberoses tenen rosasses de les fulles que ramifiquen d'un plançó molt curt, i les flors a l'extrem d'una tija llarga. Les flors són tubulars i blanquinoses, groc, verd, o terrós, amb els estams molt llargs.
La tuberosa de Texas (Manfreda maculosa) és notable per tenir fulles verd intens cobertes amb els punts porpres.

## Taxonomia

* Manfreda longiflora
* Manfreda maculosa
* Manfreda sileri
* Manfreda variegata
* Manfreda virginica

## Sinonímia

* Allibertia Marion ex Baker (1883).
* Leichtlinia H.Ross (1893).
* Delpinoa H.Ross (1898).
* Runyonia Rose (1922).

## Referències

* ↑ Sinònims a Kew

## Enllaços externs

* ITIS 500408 Arxivat 2006-05-25 a Wayback Machine.
* Pacific Bulb Society wiki page on Manfreda
# Quèdeix d'Issacar

Quèdeix d'Issacar o Quèdeix de Galilea fou una ciutat al territori de la tribu d'Issacar que va pertànyer als levites (1 Chron. vi. 72; Reland, Palaest. p. 668; Winer, Biblisch. Realwört. s.v.; Von Raumer, Palest. p. 129; Ritter, Erdkunde, vol. xv.pp. 246--252.)
# André Neury

André Neury (Suïssa, 3 de setembre de 1921 - 9 de maig de 2001) fou un futbolista suís de les dècades de 1940 i 1950.

## Trajectòria

Pel que fa a clubs, va jugar al FC La Chaux-de-Fonds, FC Locarno, i Servette FC, entre 1944 i 1955. Amb la selecció nacional disputà dos Mundials, Brasil 1950 i Suïssa 1954.

## Referències

* ↑ «Copa do Mundo da FIFA Brasil 1950». FIFA. Arxivat de l'original el 2012-04-18. [Consulta: 1r abril 2015].
* ↑ «Perfil». FIFA. Arxivat de l'original el 2015-02-19. [Consulta: 1r abril 2015].
André Neury amb Suïssa - Caixes de navegació :
Selecció de futbol de Suïssa – Copa del Món de Futbol de 1950
1 Antenen •
2 Bader •
3 Beerli •
4 Bickel •
5 Bocquet •
6 Corrodi •
7 Eggimann •
8 Fatton •
9 Friedländer •
10 Gyger •
11 Hug •
12 Kernen •
13 Lusenti •
14 Neury •
15 Quinche •
16 Rey •
17 Schneiter •
18 Siegenthaler •
19 Soldini •
20 Steffen •
21 Stuber •
22 Tamini •
Seleccionador: Andreoli
Selecció de futbol de Suïssa – Copa del Món de futbol 1954
1 Eich •
2 Parlier •
3 Stuber •
4 Bocquet •
5 Flückiger •
6 Mathis •
7 Neury •
8 Bigler •
9 Casali •
10 Eggimann •
11 Eschmann •
12 Fesselet •
13 Frosio •
14 Kernen •
15 Antenen •
16 Ballaman •
17 Fatton •
18 Hügi •
19 Mauron •
20 Meier •
21 Riva •
22 Vonlanthen •
Seleccionador: Rappan :
# Alfons Roger de Llúria

Alfons Roger de Llúria (?-1355) era un noble valencià, baró de Cocentaina i senyor de Gaianes.
Era, en principi, fill de Jaume II de Xèrica i Beatriu de Llúria, tot i que només va prendre el cognom matern. Els seus germans grans eren Jaume III i Pere de Xèrica. Del patrimoni familiar va heretar la baronia de Cocentaina. Com el seu germà Pere, el 1343 va anar a la campanya de Mallorca per retornar les illes a la Corona. A València va lluitar pel rei contra els nobles de la Unió. També va participar en la campanya de Sardenya, illa on va emmalaltir i morir el 1355. Com que no tenia fills legítims, el seu germà Pere va heretar Cocentaina.
S'havia casat amb Maria de Cardona però no tingueren descendència. Se li coneix una relació extramatrimonial amb una tal Teresa del Puerto, amb la qual tingué un fill il·legítim anomenat Joan Alfons de Llúria (?-1369) que es va casar amb una tal Constança de Mallorca.

## Referències

* ↑ Mestre i Campi, Jesús (director). Diccionari d'Història de Catalunya. Edicions 62, 1998, p. 1140, entrada: "De Xèrica". ISBN 84-297-3521-6.
* ↑ «Alfons Roger de Llúria». Gran Enciclopèdia Catalana. Barcelona: Grup Enciclopèdia Catalana.
# Abdellatif Zeroual

Abdellatif Zeroual (àrab: عبد اللطيف زروال, ʿAbd al-Laṭīf Zirwāl) (Berrechid, 1951 - Casablanca, 14 de novembre de 1974) va ser un professor marroquí de filosofia membre del comitè nacional del grup i moviment il·legal Ila l-Amam.
Abdellatif era el fill d'Abdelkader Haj Zeroual, militant que va lluitar contra els francesos abans que el Marroc aconseguís la independència el 1956. En 1970, quan les autoritats marroquines van llançar una ofensiva contra el moviment Ila l-Amam, va passar a la clandestinitat juntament amb Abraham Serfaty sota la protecció de l'escriptora francesa Christine Daure-Serfaty. En 1973 va ser condemnat a mort en rebel·lia per un tribunal de Casablanca. El 5 de novembre de 1974, va desaparèixer després de ser segrestat per un grup d'homes vestits de civil quan es dirigia a una reunió. Una setmana més tard es va registrar, en un hospital de Rabat, el cos d'un home mort al que les organitzacions de drets humans van assenyalar com el de Zeroual, encara que les autoritats marroquines mai ho han reconegut.

## Referències

* ↑ The Martyr: Abdellatif Zeroual (1951 – 1974), 15 de març de 2010, consultat l'11 de juliol de 2011.
* ↑ Maroc: chronologie historique, Le Monde Diplomatique, abril de 2006, consultat l'11 de juliol de 2011.
* ↑ Committee for the truth on the fate of Abdellatif ZEROUAL, Portal de la Sociedad Civil Marroquí, 4 de gener de 2010, consultat l'11 de juliol de 2011.
# 2027

L'any 2027 serà un any normal començat un divendres. En el calendari gregorià, és el 2027è any de l'Era comuna o de l'Era cristiana, el 27è any del tercer mil·lenni i del segle xxi i el 8è any de la dècada del 2020.

## Esdeveniments
### Països Catalans

* 1 d'octubre - desè aniversari del referèndum sobre la independència de Catalunya de l'1 d'octubre.
* 27 d'octubre, desè aniversari de la data en què el ple del Parlament de Catalunya declarà la independència de Catalunya i es formà la República de Catalunya, aprovada amb 70 vots a favor, 2 vots en blanc i 10 vots en contra. Mentrestant el Senat d'Espanya aprovà l'ús del 155 i convoca les eleccions el 21 de desembre de 2017.

### Món

* 2 d'agost – eclipsi total de sol de 6 minuts i 23 segons.
* 7 d'agost – L'asteroide (137108) 1999 AN10 passarà a 388,960 km (0.0026 ua) de la Terra.
* Al Japó, la JR Central començarà a operar la línia de tren Chūō Shinkansen entre l'estació de Shinagawa (Tòquio) i l'estació de Nagoya a través de levitació magnètica

### Política i eleccions

A la primavera tindran lloc les eleccions al Consell General d'Andorra de 2027 i al maig, les eleccions municipals espanyoles de 2027.

## Referències

* ↑ «Referèndum de l'1 d'octubre». Arxivat de l'original el 2020-11-25. [Consulta: 19 novembre 2018].
* ↑ «Declaració de la independència i evolució».
* ↑ Crabtree, Jim. «Japan Flashes Green Signal for Maglev Train Line» (en anglès). Environment News Service (ENS), 30-05-2011. [Consulta: 8 gener 2024].
* ↑ Correspon al Mandat 2023-2027
# 65

    Aquesta pàgina és per a l'any. Per al nombre visiteu seixanta-cinc.

## Esdeveniments

* Neró assassina la seva esposa Popea Sabina

## Necrològiques

* 12 d'abril - Romaː Sèneca, filòsof (n. 4 aC-1 dC).
* 30 d'abril - Roma: Marc Anneu Lucà, Lucà, poeta hispanoromà (n. 39).

## Referències

* ↑ Tàcit, Annals Llibre XV, capítol LX- 2 i següents.
* ↑ «Lucano, Marco Anneo» (en italià). Treccani. [Consulta: abril 2020].
# ATD

ATD té els següents significats:
* Moviment Internacional ATD Quart Món (de l'acrònim en francès Agir Tous pour la Dignité), organització no governamental internacional per a la erradicació de la pobresa extrema
* Amplitud tèrmica diària, oscil·lació entre els valors màxim i mínim de temperatura al llarg d'un dia
# ATK Motorcycles

ATK Motorcycles és una empresa fabricant de motocicletes i components amb seu a Utah, als Estats Units. Fou fundada el 1983 a Califòrnia per l'enginyer austríac Horst Leitner.

## Història

Inicialment, ATK era el nom d'un sistema de guia de cadena per a motocicletes dissenyat per Horst Leitner. Aquest sistema servia per a contrarestar la tensió de la cadena durant la compressió del motor (l'acrònim "ATK" tant podia voler dir Anti Tension Kettenantrieb com Austrian Torque Konverter). Leitner va fundar l'empresa a Tustin (Califòrnia) el 1983 per a produir el seu component. El 1986 va començar a fabricar també bastidors per a Honda XR equipats amb el sistema ATK, alhora que produïa les seves pròpies motocicletes de fora d'asfalt equipades amb motors Rotax.
El 1989, Ken Wilkes va adquirir l'empresa i la va traslladar a Commerce (Califòrnia). El 1993 la va traslladar a Centerville (Utah). El 2003, ATK va adquirir la marca de motocicletes i bicicletes de muntanya en fallida Cannondale. El nom del sistema de guia de cadena ATK va canviar amb el temps a A-Trax.

## Referències

* ↑ Brown, Roland. Classic Motorcycles, the complete book of motorcycles and their riders (en anglès). Annes Publishing Ltd, 1996, 1999. ISBN 1-84081-174-9.
* 1 2 «ATK» (en castellà). ottw.es. [Consulta: 8 juliol 2021].
* ↑ «ATK Motorcycles» (en anglès). cybermotorcycle.com. [Consulta: 8 juliol 2021].

## Enllaços externs

* ATK Motorcycles - Lloc web oficial (anglès)
# Aerospace Valley

Aerospace Valley és una agrupació francesa d'empreses d'enginyeria aeroespacial i de centres de recerca. El clúster està situat a les regions d'Occitània i Aquitània, al sud-oest de França, i es concentra principalment a les ciutats de Bordeus i Tolosa i els seus voltants.
Les més de 500 empreses afiliades (entre les quals Airbus, Air France Industries i Dassault Aviation) són responsables d'uns 120.000 llocs de treball a les indústries de l'aviació i els vols espacials. A més, uns 8.500 investigadors treballen a les empreses i institucions afiliades ia les tres principals facultats d'enginyeria aeroespacial: ENAC, IPSA i SUPAERO.
L'objectiu declarat del clúster és crear entre 40.000 i 45.000 nous llocs de treball d'aquí al 2026. Des de la seva creació el 2005, el clúster ha engegat uns 220 projectes de recerca amb un pressupost total de 460 milions d'euros, inclosos 204 milions d'euros de finançament governamental.

## Referències

* 1 2 European Aerospace Cluster Partnership: Aerospace Valley
* ↑ Aerospace Valley: Presentation Arxivat 21 August 2009$^{[Datemismatch]}$ a Wayback Machine.

## Enllaços externs

* Aerospace Valley